open-index/open-wikipedia-markdown huggingface dataset:
Ֆրանցիշեկ Դուշենկո

**Ֆրանցիշեկ Դուշենկո** (, ), լեհ քանդակագործ, մանկավարժ, պրոֆեսոր, Գդանսկի գեղարվեստի ակադեմիայի ռեկտոր (1981-1987):

## Կենսագրություն
Ծնվել է 1925 թվականին, Լվովի մարզի Գորոդոկ քաղաքում։ Մասնակցել է Երկրորդ համաշխարհային պատերազմին, եղել Կրայովոյ ընդհատակյա բանակի կապավոր, գերմանացիների կողմից ձերբակալվել է Լվովում։ Եղել է նացիստական Գրոս-Ռոզեն և Զաքսենհաուզեն-Օրանիենբուրգ համակենտրոնացման ճամբարների կալանավոր։ Մինչև ձերբակալվելը՝ 1942-1944 թվականներին, սովորել է Լվովի կերպարվեստի պետական ինստիտոտում, պրոֆեսոր Մարյան Վնուկի մոտ։ Պատերազմի ավարտից հետո՝ մինչև 1952 թվականը, ուսումը շարունակել է Սոպոտի կերպարվեստի բարձրագույն դպրոցի Մ. Վնուկի քանդակագործական արվեստանոցում։ 1950 թվականից դասավանդել է Գդանսկի գեղարվեստի պետական բարձրագույն դպրոցում, ղեկավարել քանդակագործության ամբիոնի ստուդիան։ 1960-1964 թվականներին աշխատել է քանդակագործական ֆակուլտետի դեկան, 1981-1987 թվականներին եղել է համալսարանի ռեկտոր։ 1987-1996 թվականներին ղեկավարել է քանդակագործության և նկարչության ամբիոնը։

1952-1962 թվականներին ակտիվ մասնակցություն է ունեցել Երկրորդ համաշխարհային պատերազմի ժամանակ Գդանսկում ավերված քանդակագործական օբյեկտների վերականգնման աշխատանքներին։ Մի շարք հուշահամալիրների և հուշարձանների հեղինակ է։

## Ստեղծագործություններ
* Մահվան ճամբարի զոհերի հուշակոթող-դամբարան Տրեբլինկայում (1958-1964) 
* Լեհական հրետանու հուշարձան Թորունում
* Ափամերձ շրջանի պաշտպանների հուշարձան  
* Մարիա Կոնոպնիցկայի հուշարձանը Գդանսկում

## Պարգևներ
* Մշակույթի բնագավառում Գդանսկ քաղաքի մրցանակի դափնեկիր (1987)

## Պատկերասրահ

Pomnik Artylerii Polskiej w Toruniu45.jpg|Լեհական հրետանու հուշարձան Թորունում
Westerplatte-Denkmal Danzig 2010.jpg|Ափամերձ շրջանի պաշտպանների հուշարձանը Գդանսկի մոտակայքում
Treblinka, Obóz Zagłady Treblinka II - fotopolska.eu (331400).jpg|Մահվան ճամբարի զոհերի հուշակոթող-դամբարան Տրեբլինկայում


## Ծանոթագրություններ

## Արտաքին հղումներ
Franciszek Duszeńko

Կատեգորիա:20-րդ դարի քանդակագործներ
Կատեգորիա:Երկրորդ համաշխարհային պատերազմի մասնակիցներ
Կատեգորիա:Լեհ մանկավարժներ
Կատեգորիա:Լեհ քանդակագործներ
Սումոտո (քաղաք)

քաղաք է, որը գտնվում է Ավաձի կղզու Հյուգո պրեֆեկտուրայում, Ճապոնիա:Քաղաքը հիմնադրվել է 1940 թվականի փետրվարի 11-ին։ Ըստ 2017 թվականի ապրիլի 30-ի մարդահամարի, քաղաքի բնակչության թիվը կազմել է 45,090 մարդ , իսկ բնակչության խտությունը 250 մարդ 1 քառակուսի կիլոմետրում : Տարածքը՝ 182.47 հազար կմ քառակուսի։ 2006 թվականի փետրվարի 11-ին Գոշիկի քաղաքը՝ Ցունա մարզից, միավորվեց Սումոտոյի հետ։  Սումոտո քաղաքը հայտնի է Ավաձիում աճեցված սոխով, Նարուտո նարինջներով և Կոբեի տավարի մսով։

## Կլիմա
Սումոտո ունի մերձարևադարձային մուսսոնային կլիմա (Կյոպպենի կլիմաների դասակարգում)՝ շոգ ամառներով և զով ձմեռներով։ Տարվա ընթացքում տեղումները զգալի են, սակայն ձմռանը մի փոքր ավելի ցածր է։

## Դպրոցներ
Կան շատ տարրական դպրոցներ՝ Սումոտո առաջին, Սումոտո երկրորդ, Սումոտո երրորդ, Օնօ, Կամո,Յուրա, Նակագավարա, Այգա, Ցուշի, Տորիկայ, Սակայ, Հիրոիշի ևԱյհարա։

Կա հինգ հանրակրթական կրտսեր ավագ դպրոց՝ Սեյուն,Սուհամա, Յուրա, Այգա և Գոշիկի։

Կա երեք ավագ դպրոց՝ Սումատո, Սումատո Ջիցուգյու և Յանագի Գակուեն։

## Հեծանիվի վարձակալության նախագիծ
Ավաջի և Մինամի Ավաջի հետ համատեղ,քաղաաքը իրականացնում է ցածր արժողությամբ էլեկտրական հեծանիվների վարձակալության նախագիծ, որը նախագծվել է, որպեսզի գրավի այցելուներին մնալ ավելի քան մեկէ քաղաքը ուսումնսիրելու համար :

մինի|Սումոտոյի քարտեզը

## Ծանոթագրություններ

## Արտաքին հղումներ
* Sumoto City official website  

Կատեգորիա:Ճապոնիայի քաղաքներ
Տակամացու

՝ Ճապոնիայի կենտրոնական քաղաք, Սիկոկու կղզու Կագավա պրեֆեկտուրայի վարչական կենտրոն,  Ճապոնական ծովում խոշոր նավահանգիստ։ 2005 թվականի սեպտեմբերի 26-ին և 2006 թվականի հունվարի 10-ին Տակամացուն ընդլայնվեց՝ ի հաշիվ Սիոնոե, Մուրե, Աձի, Կագավա, Կոնան և Կոկուբունձի ավանների միավորման։ Պրեֆեկտուրայի մակերեսը կազմում է 1876,55 կմ², բնակչությունը՝ 981 577, (2014 թվականի օգոստոսի 1-ի տվյալների համաձայն),  բնակչության խտությունը՝ 523,08 մարդ/կմ²։

## Պատմություն և զբոսաշրջություն
Բնակավայրը պաշտոնապես ստացել է քաղաքի կարգավիճակ 1890 թվականի փետրվարի 15-ին։ Տակամացուն Էդոյի ժամանակաշրջանից սկսած կար և մնում է շրջանի քաղաքական և տնտեսական կենտրոն, երբ Մացուդայրա դինաստիայի կառավարիչները վերջինիս հռչակեցին իրենց տերությունների մայրաքաղաք։

Սետոյի մեծ կամուրջի բացումից հետո գնացքները Տակամացուից երթևեկում են դեպի Ունո (Տամանո, Օկայամա)։

Տակամացուի գլխավոր տեսարժան վայրը կարելի է համարել Ռիցուրին զբոսայգին՝ հիանալի այգի՝ հիմնադրված Էդոյի ժամանակաշրջանում։ Տակամացուում են գտնվում մի քանի թանգարաններ՝ Կագավայի պրեֆեկտուրայի թանգարանը և նրա մասնաճյուղ Ճապոնական ծովի ժողովրդական պատմության թանգարանը։ Տակամացուում է գտնվում Գոկեն լեռը (Յակուրի), որտեղ էլ գտնվում է Յակուրի-ձի վանքը։ Յասիմա շրջանում գտնվում է Յասիմա- ձի վանքը և  բաց երկնքի տակ թանգարան հանդիսացող Սիկոկու-մուրան։

## Տրանսպորտ
Տակամացուն ծովային նավահանգիստ է։ Տակամացուի նավահանգիստը լաստուղիներով կապված է Ճապոնական ծովի տարբեր նավահանգիստների հետ։ Կան *JR.* երկաթգծերի կայարաններ։ Տակամացուն հանդիսանում է նաև տեղական Կոտոդեն երկաթգծային ընկերության կենտրոն, որի ուղիները քաղաքին կապում են Կոտոխիրա և Սանուկի քաղաքների հետ։ Գոկեն լեռան վրա գործում է տուրիստական թեք վերելքով լարային երկաթուղի։

## Սպորտ
Քաղաքում հիմնադրվել է «Կատամատարե Սանուկի» ֆուտբոլային ակումբը։

## Մշակույթ
2010 թվականից Տակամացուն հանդիսանում է մեկը տասնչորս տեղանքներից (տասներկու կղզի և երկու մերձծովյան քաղաք), որտեղ անցկացվում է Տրիեննալե Սետոուտի ժամանակակից մշակույթի միջազգային փառատոնը։

## Եղբայր քաղաքներ
*  Սենտ-Պիտերսբերգ, ԱՄՆ (1961)
*  Հիկոնե, Ճապոնիա (1966)
*  Միտո, Ճապոնիա (1974)
*  Տուր, Ֆրանսիա (1988)
*  Նանչան, Չինաստան (1990)
*  Յուրիխոնձյո, Ճապոնիա (1999)

## Հիշատակումներ գրականության մեջ
* Տակամացուն այն քաղաքներից մեկն է, որտեղ տեղի է ունենում Հարուկի Մուրակամիի «Կաֆկան լողափին» վեպի իրադարձությունները։

## Ծանոթագրություններ

## Արտաքին հղումներ
* * Պաշտոնական կայք

Կատեգորիա:1890 թվականին հիմնադրված բնակավայրեր
Կատեգորիա:Ճապոնիայի նավահանգստային բնակավայրեր
Մարտակերտի շրջան (ԼՂԻՄ)

**Մարտակերտի շրջան**, վարչական միավոր Ադրբեջանի ԽՍՀ Լեռնային Ղարաբաղի ինքնավար մարզում։

## Պատմություն
1930 թվականի օգոստոսի 8-ին  վարչատարածքային բաժանման ժամանակ ձևավորվեց Ջրաբերդի շրջանը։ 1939 թվականի սեպտեմբերի 17-ին վերանվանվեց Մարտակերտի շրջան։

Վարչական շրջանի կենտրոնը եղել է **Մարտակերտ** ավանը։ Շրջանում եղել են 3 քաղաքատիպ ավաններ. Մատաղիս (կարգավիճակը 1943 թվականից), Մարտակերտ (1960 թվականից), Լենինավան (1966 թվականից)։ Այն Լեռնային Ղարաբաղի ինքնավար մարզի տարածաշրջանում տարածքով և բնակչությամբ ամենամեծն էր։ Բնակչությունը հիմնականում հայեր էին։

1991 թվականի սեպտեմբերի 2-ին  Ադրբեջանի ԽՍՀ Լեռնային Ղարաբաղի մարզային և Ադրբեջանի ԽՍՀ Շահումյանի շրջանային ժողովրդական պատգամավորների համատեղ նիստում, Ադրբեջանի ԽՍՀ Լեռնային Ղարաբաղի ինքնավար մարզի (ԼՂԻՄ) սահմանների և Ադրբեջանի ԽՍՀ-ի հարակից Շահումյան շրջանի տարածքները հայտարարվեցին Լեռնային Ղարաբաղի Հանրապետություն։

Ղարաբաղյան հակամարտության ընթացքում ԼՂՀ-ն պահպանեց վերահսկողությունը ԼՂԻՄ-ի նախկին Մարտակերտի շրջանի մեծ մասի նկատմամբ, որը վերածվեց ԼՂՀ Մարտակերտի շրջանի։ ԼՂԻՄ-ի  Մարտակերտի շրջանի նախկին տարածքների մի մասը գտնվում է Ադրբեջանի վերահսկողության տակ և ընդգրկվել է Թարթառի շրջանում։

## Վարչատարածքային բաժանում
մինի|315x315փքս|Մարտակերտ քաղաքի համայնապատկերը:
Մարտակերտի շրջանի բնակավայրերը միավորված էին 22 գյուղական և 1 ավանային խորհուրդների մեջ: Ստորև ներկայացվում է գյուղերի ցանկը.

## Բնակչություն
 

## Արտաքին հղումներ
* Топографические карты K-38-142 - 1 : 100 000

## Ծանոթագրություն

Կատեգորիա:ԼՂԻՄ-ի շրջաններ
Կատեգորիա:1930 հիմնադրումներ Արցախում
Կատեգորիա:1991 կազմալուծումներ Արցախում
Կատեգորիա:Մարտակերտի շրջան
Միլան Մարիչ

**Միլան Մարիչ** (, ), թատրոնի և կինոյի սերբ դերասան։

## Կենսագրություն
Միլան Մարիչը ծնվել է 1990 թվականի հուլիսի 31-ին Բելգրադում։ Բեմ է դուրս եկել անչափահաս տարիքում ԴԱԴՈՎ երիտասարդական թատրոնում, այնուհետև ընդունվեց Դրամատիկական արվեստի ֆակուլտետ։ Ավարտելուց հետո նույն տարում Միլանն ընդունվել է Հարավսլավական դրամատիկական թատրոն, որտեղ աշխատել է մինչ օրս։ Արտիստը ունի երկրպագուների մեծ բանակ և ներկայացումներում խաղացած բազմաթիվ դերեր։

2013 թվականին ավարտում է Դրամատիկական արվեստի ֆակուլտետը, Բիլյան Մաշիչի դասարանը։ Նա մի քանի դերեր է խաղացել Բելգրադի խոշորագույն թատրոններում, Հարավսլավական դրամատիկական թատրոնում, Ատելյե 212-ում, Բիտեֆում, Բելգրադի մշակութային կենտրոնում, ինչպես նաև Կրուշևաց քաղաքի թատրոնում։ Առաջին համաշխարհային պատերազմը սկսելու հարյուրամյակի տարելիցին նա խաղացել է երեք դեր՝ Գավրիլո Պրինցիպը, «Այս գերեզմանը փոքր է ինձ համար» ներկայացման մեջ, Բիլյանա Սրբլյանովիչը և Դանիլա Իլիչը «Օձ սպանողները» դրամայում, Միլենա Մարկովիչը «Ես պաշտպանում էի երիտասարդ Բոսնիան» կինոֆիլմում։ 2018 թվականին էկրան բարձրացան միանգամից նրա երկու աշխատանքներ, Ալեքսեյ Գերման կրտսերի «Դովլաթով» ֆիլմը, որտեղ Միլանը կատարում էր գլխավոր դերը, ինչպես նաև «Նեմանիչների դինաստիան, թագավորության ծնունդը» հեռուստասերիալը, որտեղ Միլանը խաղում էր երիտասարդ Վուկան Նեմանիչի դերը։

## Թատերական դերեր

## Ֆիլմագրություն

## Ծանոթագրություններ

## Արտաքին հղումներ
* Иванов, Борис Андреевич. Довлатов. Художнику худо
* Dovlatov press conference with director Alexey German Jr, Milan Marić and Danila Kozlovsky
* MARIĆ O SERGEJU DOVLATOVU Trenirao je boks, ali nadobijao se i batina, u svim redakcijama je dobio otkaz, pio je mnogo, ali to nije bio alkoholizam…
* 
* 
* 
* 

Կատեգորիա:Թատրոնի դերասաններ
Կատեգորիա:Հեռուստատեսային դերասաններ
Կատեգորիա:Սերբ դերասաններ
Մինչև 1000 թվականը տեղի ունեցած պատերազմների ցանկ

**Մինչև 1000 թվականը տեղի ունեցած պատերազմների ցանկ**։

## Ք.ա. 3100-1000 թվականներ

## Ք.ա. 999–1 թվական

## Ք.հ. 1-999 թվականներ

## Ծանոթագրություններ

Կատեգորիա:Համաշխարհային պատմություն
Կատեգորիա:Պատերազմներ
Բիրունիցա

**Բիրունիցա** (), քաղաք Մոլդովայում։ Գտնվում է Սինժերեյի շրջանում։

## Պատմություն
Բիրունիցա քաղաքատիպ ավանը ձևավորվել է 1965 թվականի հուլիսի 1-ին՝ Ալեքսանդրենսկի շաքարի գործարանին կից բնակավայրից։

1968 թվականին բնակավայրի բնակչությունը կազմել է 2,3 հազար մարդ։ Քաղաքում գործում էին շաքարի և շարժիչավերանորոգման գործարանները։

1994 թվականին, Մոլդովայի Հանրապետության վարչատարածքային օրենքի ընդունումից հետո,  քաղաքատիպ ավանին շնորհվում է քաղաքի կարգավիճակ։

## Աշխարհագրություն
Կլիման հեմիբորեալ է։ Օդի տարեկան միջին ջերմաստիճանը կազմում է  °C։ Ամենատաքը հուլիս ամիսն է, երբ միջին ջերմաստիճանը հասնում է &nbsp;°C, իսկ ամենացուրտը դեկտեմբերն է՝  &nbsp;°C։ Մթնոլորտային տեղումների միջին տարեկան քանակությունը կազմում է  միլիմետր։ Ամենաշատ տեղումները թափվում են մայիսին՝  միլիմետր, իսկ ամենաքիչը՝ հոկտեմբերին՝  միլիմետր։

## Բնակչություն
Ըստ 2015 թվականի տվյալների քաղաքի բնակչությունը կազմում է 4700 մարդ։

## Հայտնի մարդիկ
* Սերգեյ Ակսյոնով - Ռուսաստանի քաղաքական գործիչ։ 
* Անատոլի Բլաշկու - Մերձդնեստրի Մոլդովական Հանրապետության քաղաքական գործիչ։
* Բումրակ Անդրեյ Ալեքսանդրովիչ - Աշխատանքի գերազանցիկ, աշխատանքի վետերան։

## Հետաքրքիր փաստեր
* Մոլդովայի ամենափոքր քաղաքն է։
* Քաղաքի անվանումը թարգմանաբար նշանակում է «*հաղթանակ*»։

## Ծանոթագրություններ

Կատեգորիա:1965 թվականին հիմնադրված բնակավայրեր
Կատեգորիա:Մոլդովայի բնակավայրեր
Կատեգորիա:Մոլդովայի քաղաքներ
Մայբարա

, Ճապոնիայի Սիգա պրեֆեկտուրայում գտնվող քաղաք։ Քաղաքի մակերեսը կազմում է 250,46 կմ², բնակչությունը՝ 38 963 մարդ, բնակչության խտությունը՝ 155,57 մարդ/կմ²։

## Պատմություն
Մայբարայի ժամանակակից ժողովուրդը այստեղ հաստատվել է 2005 թվականի փետրվարի 14-ին՝ Մայհարա, Սանտու և Իբուկի քաղաքների միաձուլման արդյունքում (այս բոլոր քաղաքները գտնվում են Սակատա տարածաշրջանում)։ Հարևան Օմի քաղաքը Մայբարային է միացվել 2005 թվականի հոկտեմբերի 1-ին։ Քաղաքի նոր անվանումը հիմնվում է Մայբարա ճապոնական երկաթգծի անվանման վրա, որը շատերը գիտեին որպես Տոկայդո-սինկանսենի կայարան։

2018 թվականի հունիսի 29-ին Մայբարային հարվածեց *F2* տորնադոն։ Տորնադոյի հետևանքով վնասվեցին բազմաթիվ բնակելի տներ, և վիրավորվեց 8 բնակիչ։

## Աշխարհագրական դիրք
Քաղաքը տեղակայված է Հոնսյու կղզու վրա՝ Կինկի տարածաշրջանի Սիգա պրեֆեկտուրայում։ Այս քաղաքի հետ սահմանակցում են Նագահամա, Հիկոնե, Օգակի քաղաքները և Տագա, Իբիգավա, Սեկիգահարա ավանները։

## Բնակչություն
Քաղաքի բնակչությունը կազմում է 38 963 մարդ (2014 թվականի հուլիսի 1-ի տվյալների համաձայն), իսկ խտությունը՝ 155,57 մարդ/կմ²։ Բնակչության թվաքանակի փոփոխությունը՝ 1980-2005 թվականներին.

## Ծանոթագրություններ

## Արտաքին հղումներ
* * Պաշտոնական կայք

Կատեգորիա:Ճապոնիայի քաղաքներ
Հիմենևս

**Հիմենևս** (), հունական դիցաբանության ամուսնության աստված, որի հետ են կապված ամուսնական օրհներգեր։

## Նկարագրություն
Նրա ծագման հետ կապված՝ դիցաբանական կերպարները հակասական են։ Հիմենևսը Ապոլլոնի և ինը մուսաներից մեկի (Կալիոպեի կամ Թերփսիքորայի), կամ էլ Կլիոյի որդին էր։ Ըստ Քսանթոս Լիդիացու՝ Դիոնիսոսի և Աֆրոդիտեի որդին էր, ինչպես նաև՝ Տանտալոսի և Ասքալոսի հայրը։

Նրա մասին ասքերից մեկի համաձայն՝ Հիմենևսը Ապոլլոնի սիրեցյալ Մագնետայի որդին էր։ Սիրո պատճառով Ապոլլոնը չէր լքում Մագնետայի տունը, իսկ Հերմեսն այդ ժամանակ գողանում է նրա կովերը։ Հիմենևսին նաև համարում են Հեսփերոսի կամ Փամիրիսի որդի։

Նոննեսի պոեմի համաձայն՝ Հիմենևսը Դիոնիսոսի սիրելին էր և բեովտիացիների հրամանատարը Դիոնիսոսի հնդկական արշավանքի ժամանակ։ Արշավանքի ժամանակ վիրավորվեց Մելանեոսի կողմից։ Մրցել է նաև Օֆելտի խաղերի նետաձգության մրցույթում։

Նոննեսի մոտ հիշատակվում է նաև ևս մեկ Հիմենևս, որը Ուրանոսի որդին էր և ամուսնության աստվածը։ Նա Կոտտաբոս էր խաղում Էրոսի հետ։ Աֆրոդիտեի դեսպանն էր Էրոսի մոտ։

Դիոնիսոսի հարսանիքի ժամանակ առևանգվել է մոյրաներից մեկի կողմից. Նրան վերակենդանացնում է Ասկլեպիոսը։

Առասպելներում նա ներկայացվում է որպես կնոջ գեղեցկությամբ աչքի ընկնող պատանի, որը մահանում է ծաղկուն հասակում, իր ամուսնության օրը՝ երիտասարդության և գեղեցկության անցողիկության պատճառով։ Նրան հուղարկավորում է իր մայրը՝ մուսան։ Այս պատմությունը խորհրդանշում է ամուսնության պատճառով անմեղության ու մաքրության կորուստը։ Բացի այդ, Հիմենևսի մահը խորհրդանշում է նաև ամուսնությունից հետո էրոտիկ հարաբերությունների դադարեցումը։

Ըստ մի աթենական ասքի՝ աթենացի Հեմինևսը գեղեցկատես պատանի է, որին առևանգում են ծովահենները Դեմետրայի և Էլևսինեի տոնակատարության ժամանակ՝ մյուս աղջիկների ու կանանց հետ  միասին։ Երազում ծովահենները սպանվում են, իսկ Հիմենևսը աղջիկներին Աթենք է վերադարձնում։

Արվեստում (մասնավորապես հռոմեական և հատկապես Պոմպեյից հայտնաբերած որմնանկարներում) Հիմենևսը համարվում է սլացիկ պատանի՝ մի ձեռքին ջահ, իսկ մյուսին՝ դափնեպսակ, դեմքի խիստ արտահայտությամբ, որով էլ տարբերվում է Էրոսից։ Հագին զաֆրանե թիկնոց է։

Ըստ փիլիսոփա Պրոկլուսի՝ Հիմենևսը Աֆրոդիեի, Ուրանոսի և Հեփեստոսի մտացածին ամուսնությունն էր։

## Ծանոթագրություններ

## Գրականություն
* Հիմենևս

Կատեգորիա:Հին հունական աստվածներ
Կատեգորիա:Հին հունական դիցաբանության կերպարներ
Կատեգորիա:Թեսալիայի առասպելներ
Վիտալի Աստախով

**Վիտալի Գենադևիչ Աստախով** (, ), ռուս ֆուտբոլիստ, դարպասապահ։

## Կարիերա
### Ակումբային
Աստախովի առաջին պրոֆեսիոնալ ակումբը եղել է «Տորպեդո» ակումբը, որի հիմնական կազմում իր նորամուտը կատարել է 2002 թվականին։ Մոսկովյան ակումբի կազմում դարպասապահը հանդես է եկել մինչև 2004 թվականը։ Այդ ընթացքում նա անցկացրել է տասներկու խաղ Ռուսաստանի առաջնությունում և չորս խաղ Ռուսաստանի գավաթի խաղարկությունում։

2005-2007 թվականներին խաղացել է առաջին դիվիզիոնի «Ֆակել», «Սոդովիկ» և «Բալթիկա» ակումբներում։

2008 թվականին տեղափոխվել է Նիժնի Նովգորոդի «Վոլգա» ակումբ, որի կազմում երեք տարվա ընթացքում երկրորդ դիվիզիոնից անցել է Պրեմիեր լիգա։ 2009 թվականին եղել է թիմի ավագ։

2012 թվականի ամռանը տեղափոխվել է «Տոմ» ակումբ՝ սիբիրական ակումբի հետ ստորագրելով պայմանագիր մեկ տարով։ Տոմսկի ակումբում դարպասապահն իր նորամուտը կատարել է 2012 թվականի սեպտեմբերի 1-ին՝ Ռուսաստանի գավաթի խաղարկության՝ «Սիբիր» ակումբի դեմ խաղում, որն ավարտվել է «Տոմ» ակումբի հաղթանակով հետխաղյա 11 մետրանոցներով, որտեղ Աստախովը հետ է մղել 5-ից 2 գնդակ։ ՖԱԼ 2012/13 մրցաշրջանում մասնակցել է 13 խաղի, որոնցում բաց է թողել 9 գնդակ և «Տոմ» ակումբին օգնել վերադառնալ Պրեմիեր լիգա։

## Վիճակագրություն
### Ակումբային

## Ձեռքբերումներ
### Թիմային
 «**Վոլգա**»
* Առաջին դիվիզիոն
** չեմպիոն (1) – 2010
 «**Տոմ**»
* ՖԱԼ առաջնություն
** Փոխչեմպիոն (1) – 2012/13

### Անհատական
* Երկրորդ դիվիզիոնի լավագույն դարպասապահ («Ուրալ Պովոլժիե» տարածաշրջան) – 2008

## Ծանոթագրություններ

## Արտաքին հղումներ
* Ֆուտբոլիստի էջը *sportbox.ru* կայքում

Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի դարպասապահներ
Կատեգորիա:Ֆակելի ֆուտբոլիստներ
Էն Կերեն

**Էն Կերեն** (, ), հեղինակ-կատարող, Փարիզում, Նյու Յորքում և Իսրայելում ապրող։ Նվագում է կիթառ, դաշնամուր, կլառնետ, ղեկավարում է երգչախումբ և կատարում է երաժշտական վերադաշնակումներ։ Երգչուհու ծնողները՝ հայրը ռուսաստանաբնակ հրեա է, մայրը այսպես կոչված ինդո է, այսինքն ծնվել է ճավա-հոլանդական ամուսնությունից։ Նա ապրել է Իսրայելում և Նիդերլանդներում մինչև 11 տարեկան, որից հետո տեղափոխվել է Ֆրանսիա։ Նա պահպանում է իր հոլանդաիսրայելական քաղաքացիությունը։

## Մեներգչի կարիերան
2000 թվականին նա սկսում է մեներգչի իր կարիերան *La Biographie de Luka Philipsen (Լուկի Ֆիլիպսենի կենսագրություն)* ալբոմի թողարկումով, որի երաժշտական պրոդյուսերներն էին Լեոնել Գաիլարդինը և Բենջամեն Բյոլեն, որը նաև եղել է նրա երկրորդ ալբոմի՝ * La Disparition (Անհայտացում)* (փոխարենը երգչուհին օգնում է նրան ձայնագրել իր դեբյուտային՝ *Rose Kennedy*, ալբոմը)։ Միասին նրանք գրեցին մի քանի երգ «Հենրի Սալվադոր» ալբոմի համար, ավելի շատ վաճառվող *Chambre avec Vue* ալբոմը, որի մեջ ընգրկված էր «Jardin d’Hiver» հիթը։
Նրա երրորդ ալբոմը՝ *Not Going Anywhere (Ոչ մի տեղ չեմ գնում)*, թողարկվել է 2003 թվականին, բայց ամերիկյան հիթ-շքերթներում առաջխաղացումը եղավ հաջորդ ալբոմի՝ *Nolita* (2004), թողարկումից հետո։ Նյու Յորքում և Փարիզում ձայնագրված ալբոմը կոչվել է Մանհեթեն թաղամասի անունով, ալբոմի երգերը կիսով չափ կատարվել են անգլերեն, կիսով չափ՝ ֆրանսերեն։
*Lady & Bird*՝ Բարդի Յոհանսոնի հետ համատեղ արված աշխատանք, ով Իսլանդական Bang Gang խմբի մասնակից է։
*The Isis Project* հայեցակարգային ալբոմ, որը գրվել է  Գայ Չեմբերսի հետ միասին և կատարվել է Սոֆի Հանթերի կողմից։
Էն Կերենի հինգերորդ սոլո ալբոմը կոչվել է իր անունով՝ *Keren Ann*, թողարկվել է 2007 թվականին։

## Սկավառակագրություն
* *La Biographie de Luka Philipsen* (2000)
* *La Disparition (ալբոմ)* (2002)
* *Not Going Anywhere* (2003)
* *Lady & Bird* (Keren Ann և B. Johannsson, 2003)
* *Nolita (ալբոմ)* (2004)
* *101 (ալբոմ Էն Կերեն)* (2011)

## Ծանոթագրություններ

## Արտաքին հղումներ
* Официальный веб-сайт
* Официальный веб-сайт 
* Неофициальный сайт фанатов 
* http://www.kerenann.net/ 
* Blue Note Records
* Прослушивание альбома «Not Going Anywhere» в Ява плеере
* «Que n’ai-je?» загрузка 
* «Seventeen» загрузка 
* Интервью с Keren Ann

Կատեգորիա:Մարտի 10 ծնունդներ
Կատեգորիա:1974 ծնունդներ
Կատեգորիա:Անձինք այբբենական կարգով
Կատեգորիա:Իսրայելցի երգիչներ
Կատեգորիա:Ֆրանսիացի երգիչներ
Կատեգորիա:Երաժիշտներ այբբենական կարգով
Կատեգորիա:Հոլանդացի երգչուհիներ
Կատեգորիա:Ֆրանսիացի դաշնակահարներ
Կատեգորիա:Ֆրանսիացի կիթառահարներ
Կատեգորիա:Ֆրանսիացի կոմպոզիտորներ
Կատեգորիա:Ֆրանսիացի գրողներ
Կատեգորիա:Իսրայելցի կին ճարտարագետներ
Կատեգորիա:Ֆրանսիացի պրոդյուսերներ
Կատեգորիա:Ֆրանսիացի դերասանուհիներ
Կատեգորիա:21-րդ դարի կին գրողներ
Կատեգորիա:21-րդ դարի երգչուհիներ
Կատեգորիա:Երաժշտական պրոդյուսերներ
Կատեգորիա:Իսրայելցի երգչուհիներ
Կատեգորիա:Իսրայելցի երաժիշտներ
Անատոլի Աբդուլաև

**Անատոլի Գաֆարովիչ Աբդուլաև** (, ), խորհրդային և ռուսական կինոյի և թատրոնի դերասան, Ռուսաստանի Դաշնության ժողովրդական արտիստ (1996)։

## Կենսագրություն
Անատոլի Գաֆարովիչը ծնվել է 1944 թվականի դեկտեմբերի 23-ին Յարոսլավլում։

Սովորել է Յարոսլավլի թատերական ուսումնարանում և Վորոնեժի արվեստների ինստիտուտում։

Իր ստեղծագործական կարիերայի մեծ մասն անցկացրել է Վորոնեժի պատանի հանդիսատեսի թատրոնում, որտեղ սկսել է աշխատել 1966 թվականին։ Աշխատել է նաև Կամերային թատրոնում և Ա․ Կոլցովի անվան դրամայի ակադեմիական թատրոնում։ Իր կարիերայի ընթացքում խաղացել է ավելի քան հարյուր ներկայացումներում, որոցում մարմնավորել է ամենատարբեր կերպարներ։ Կատարել է հեքիաթային կերպարների պարզ դերեր մանկական ներկայացումներում, ինչպես նաև ավելի բարդ դերեր, որ պահանջում են հերոսի հոգեբանական կերպարի արտացոլում։

Աբդուլաևն աշխատել է նաև որպես մանկավարժ։ Վորոնեժի արվեստների ակադեմիայում 13 տարի դասավանդել է դերասանական վարպետություն։ Այնտեղ էլ բեմադրել է 13 ուսանողական ներկայացումներ։

ՌԴ ժողովրդական արտիստ Ալեքսանդր Տարասենկոյի հետ եղել է «Пир духа» հումորային գրքի համահեղինակ։

Անատոլի Աբդուլաևը մահացել է 2012 թվականի փետրվարի 23-ին։ Թաղվել է Վորոնեժում՝ Կոմինտերնովսկի գերեզմանատանը։

## Մրցանակներ
* «Ոսկե դիմակ» ազգային թատերական բարձրագույն մրցանակի դափնեկիր Կամերային թատրոնի «Քեռու երազը» ներկայացման մեջ դերակատարման համար,
* ՌՍՖՍՀ վաստակավոր արտիստ (1978),
* Ռուսաստանի Դաշնության ժողովրդական արտիստ (1996)։

## Դերասանական աշխատանքներ
* Դևիս — «Պահակ»
* Կազարին — «Դիմակահանդես», Միխայիլ Լերմոնտով
* Ռեբե — «Տոյբելեն ու նրա սատանան»
* Իշխան Կ. — «Քեռու երազը» («Дядюшкин сон»), Ֆեոդոր Դոստոևսկի
* Սըր Թոբի Բելչ — «Տասներկուերորդ գիշեր» Շեքսպիր
* Զախար, Օբլոմովի ծառան — «Облом off»
* Միսիս Օ’Դուգալ — «Խեղճ Բիլլի»
* Ռոք — «Ալբոմ»
* Գարպագոն — «Ժլատը», Մոլիեր
* Մուռլիկա կատու — «Сказки кота мурлыки» հեռուստահաղորդում

## Ֆիլմագրություն
#  — Մշուշային պատանեկության արշալույսին () – *Տյուտենկա*

## Ծանոթագրություններ

## Արտաքին հղումներ
* 
* 
* Овчинников, Ю. Затаив дыхание // Воронежский курьер. – 2012. – 3 апреля. – С. 6.
* 
* 

Կատեգորիա:21-րդ դարի դերասաններ
Կատեգորիա:Խորհրդային դերասաններ
Կատեգորիա:ՌԽՖՍՀ վաստակավոր արտիստներ
Կատեգորիա:Ռուս դերասաններ
Կատեգորիա:Ռուսաստանի Դաշնության ժողովրդական արտիստներ
Իրինա Տիգրանովա

**Իրինա Գևորգի Տիգրանովա** (), հայ երաժշտագետ։

Երևանի պետական կոնսերվատորիայի պրոֆեսոր, Գևորգ Տիգրանովի դուստրը, ԽՍՀՄ ժողովրդական արտիստ, կոմպոզիտոր Ավետ Տերտերյանի կինը։ Ուսումնասիրել է Արամ Խաչատրյանի ստեղծագործական կյանքը։

## Ստեղծագործական կենսագրություն
1959 թվականից աշխատել է որպես Հայֆիլհարմոնիայի դասախոս։
 
1960 թվականին ավարտել է Երևանի պետական կոնսերվատորիայի դաշնամուրի բաժինը։

1961 թվականին ավարտել է Երևանի պետական կոնսերվատորիան՝ երաժշտության տեսության բաժինը։

1969 թվականին ավարտել է Հայաստանի գիտությունների ազգային ակադեմիա Արվեստի ինստիտուտի ասպիրանտուրան։

1970 թվականին պաշտպանել է «Արամ Խաչատրյանի ստեղծագործական կյանքը» թեմայով ատենախոսությունը։

1969 թվականից դասավանդել է Երևանի պետական կոնսերվատորիայում։

Ելույթ է ունեցել Մոսկվայում, Լենինգրադում, Կիևում, Թբիլիսիում, Բաքվում, Եկատերինբուրգում և այլ քաղաքներում։

Թաղվել է Թոխմախի գերեզմանատանը ամուսնու Ավետ Տերտերյանի գերեզմանի կողքին։

## Երաժշտագիտական աշխատանքներ
* Արամ Խաչատրյանի ոճի մի առանձնահատկության մասին (ՀԽՍՀ ԳԱ հասարակական գիտությունների պարբերական՝ Երևան, 1970, № 1),
* «Գայանե»՝ ժամանակի ամենաքանարական բալետներից մեկը (Արամ Խաչատրյան ժողովածուում՝ ՀԽՍՀ ԳԱ, 1972),
* Քնարական կերպարները Արամ Խաչատրյանի ստեղծագործության մեջ՝ Երևան, 1973։
* Մոսկվայի և Երևանի երիտասարդ կոմպոզիտորների շաբաթվա մասին (Սովետական արվեստ, 1974, № 12, ՀԽՍՀ),
* Մտածող և երաժիշտ (Սովետական արվեստ, 1986, № 12, ՀԽՍՀ)։

## Տես նաև
* Երևանի Կոմիտասի անվան պետական կոնսերվատորիա
* Գևորգ Տիգրանով
* Ավետ Տերտերյան
* Արամ Խաչատրյան

## Ծանոթագրություններ

## Արտաքին հղումներ
* Իրինա Տիգրանովա-Տերտերյան
*  Ирина Георгиевна Тигранова в Большой биографической энциклопедии
*  Ирина Георгиевна Тигранова в Энциклопедии фонда «Хайазг»

Կատեգորիա:Հայ երաժշտագետներ
Կատեգորիա:Երևանի Կոմիտասի անվան պետական կոնսերվատորիայի շրջանավարտներ
Կատեգորիա:Հայ պրոֆեսորներ
Կատեգորիա:Արվեստագիտության թեկնածուներ
Իլյա Մաքսիմով

**Իլյա Վլադիմիրովիչ Մաքսիմով** (, ), ռուս ֆուտբոլիստ, կիսապաշտպան։ Ռուսաստանի հավաքականի կազմում անցկացրել է մեկ հանդիպում։

## Կարիերա
### Ակումբային
Ֆուտբոլով սկսվել է զբաղվել 6 տարեկանից Նիժնի Նովգորոդում, առաջին մարզիչը եղել է Անդրեյ Ռեուտովը։ Ապա շարունակել է կրթությունը մոսկովյան «Սպարտակ» ֆուտբոլային դպրոցում, ինչից հետո տեղափոխվել է Սանկտ Պետերբուրգ, որտեղ 2004 թվականին 17 տարեկանում ստորագրել է իր առաջին պրոֆեսիոնալ պայմանագիրը «Զենիթ» ակումբի հետ։ 2004 թվականին մասնակցել է դիտումների ֆրանսիական «Թուլուզ» ակումբում։

[thumb|left|200px|Իլյա Մաքսիմովը «[Զենիթ (ֆուտբոլային ակումբ, Սանկտ Պետերբուրգ)|Զենիթի» կազմում]]
Ռուսաստանի գավաթում առաջին խաղը թիմի հիմնական կազմում անցկացրել է 2005 թվականին, Ռուսաստանի Պրեմիեր լիգայում՝ 2006 թվականին։ 2007 թվականի՝ «Զենիթ» ակումբի համար հաղթական մրցաշրջանում Մաքսիմովը մասնակցել է 6 խաղի։

«Զենիթ» ակումբի երկրորդ կազմում 2004-2007 թվականներին մասնկցել է 47 խաղի, խփել 3 գոլ և դարձել Ռուսաստանի երկրորդ կազմերի առաջնության 2005 թվականի երրորդ մրցանակակիր։

2008 թվականի փետրվարին վարձավճարով տեղափոխվել է «Շիննիկ» ակումբ կես տարի ժամկետով։ Ապրիլի 16-ին Մաքսիմովը, որ անցկացրել է մեկ խաղ Ռուսաստանի առաջնությունում, ժամկետից շուտ լքել է Յարոսլավլի ակումբը․ պայմանագիրը խզվել է փոխադարձ համաձայնությամբ։ 2008 թվականի հուլիսին վարձավճարով տեղափոխվել է Ռուսաստանի առաջին դիվիզիոնի «Սպորտակադեմկլուբ» ակումբ (Մոսկվա)։ 2009 թվականի հունվարի 16-ին վարձավճարով մեկ տարով տեղափոխվել է «Խիմկի» ֆուտբոլային ակումբ։

2010 թվականի մրցաշրջանն անցկացրել է առաջին դիվիզիոնի «Նիժնի Նովգորոդ» ակումբում, որն զբաղեցրել է երրորդ տեղը այդ առաջնությունում։

2011 թվականի հունվարին կնքել է եռամյա պայմանագիր «Կուբան» ակումբի հետ, որի կազմում իր նորամուտը կատարել է 2011 թվականի մարտի 13-ին՝ մասնակցելով առաջնության առաջին տուրի՝ «Ռուբին» ակումբի դեմ տնային խաղին։ 2011 թվականի օգոստոսին տեղափոխվել է «Վոլգա» ակումբ։ 2013 թվականի փետրվարին տեղափոխվել է «Կռիլյա Սովետով» ակումբ (Սամարա)։

2013 թվականի օգոստոսից մինչև 2016 թվական խաղացել է «Անժի» ակումբում, իսկ մինչև 2018 թվական՝ Տուլայի «Արսենալ» ակումբ։ Հետագայում ստացել է ազատ գործակալի կարգավիճակ։

### Հավաքականում
Խաղացել է Ռուսաստանի պատանեկան (մինչև 19 տարեկանների) և երիտասարդական հավաքականներում։

2011 թվականի օգոստոսի 6-ին հայտարարվել է, որ Իլյան Ռուսաստանի երկրորդ հավաքականի գլխավոր մարզիչ Յուրի Կրասնոժանի կողմից՝ մասնակցելու Ռուսաստանի երիտասարդական հավաքականի հետ խաղին օգոստոսի 10-ին։ 2016 թվականի մարտի 11-ին ընդգրկվել է այն խաղացողների ցանկում, որոնք պետք է հրավիրվեին մարտին մասնակցելու հիմնական հավաքականի նախապատրաստմանը Լիտվայի (26 մարտի, Մոսկվա) ու Ֆրանսիայի (29 մարտի, Փարիզ) դեմ ընկերական խաղերին, որոնցից առաջինում կատարել է իր նորամուտը հավաքականում։

## Ձեռքբերումներ
* Ռուսաստանի չեմպիոն – 2007

## Ակումբային վիճակագրություն
*2015 թվականի մարտի 18-ի դրությամբ*

## Ծանոթագրություններ

## Արտաքին հղումներ
* Վիճակագրությունը zenit-history.ru կայքում
* 
* 
* 

Կատեգորիա:Զենիթի ֆուտբոլիստներ
Կատեգորիա:Խիմկիի ֆուտբոլիստներ
Կատեգորիա:Կռիլյա Սովետովի ֆուտբոլիստներ
Կատեգորիա:Նիժնի Նովգորոդի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Ռուսաստանի հավաքականի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Say It’s Not True

**«Say It’s Not True»** («Ասա, որ դա ճիշտ չէ»), Queen + Paul Rodgers նախագծի առաջին ստուդիական սինգլը՝ «The Cosmos Rocks» ալբոմից։ Երգը գրվել է Queen-ի թմբկահար Ռոջեր Թեյլորի կողմից։ Խմբի յուրաքանչյուր անդամ երգել է մեկական երկտող։ Թողարկվել է 2007 թվականի դեկտեմբերի 1-ին՝ ՁԻԱՀ-ի դեմ պայքարի համաշխարհային օրը։ Երգը կատարվել է Queen + Paul Rodgers World Tour շրջագայության բոլոր համերգներում, բայց այն ժամանակ Բրայան Մեյը նվագում էր ակուստիկ կիթառի վրա, իսկ Ռոջեր Թեյլորը երգում էր ամբողջ երգը։ Երգը կատարվել է նաև Rock The Cosmos Tour-ի բոլոր համերգային ծրագրերի ժամանակ, այդ թվում Խարկովի «Life Must Go On»-ի համերգին։ Այնուհետեւ Ռոջեր Թեյլորը երգում էր առաջին երկտողը և կրկներգը, Բրայան Մեյը խաղում էր Red Special էլեկտրական կիթառի վրա, երգելով երկրորդ երկտողը։ Երկրորդ տնից հետո կրկներգը փոխարինվեց Մեյի և Թեյլորի դուետով, իսկ երգը մինչև վերջ երգեց Փոլ Ռոջերսը։ Երգը գրվել է հատուկ Նելսոն Մանդելայի և ՁԻԱՀ-ի բոլոր զոհերի համար։ Երգը ներառված է Թեյլորի Fun on Earth (2013) անձնական ալբոմում, կատարված Ջեֆ Բեքի հետ միասին։

## Կենդանի ձայնագրություններ
* Return of the Champions (2005)
* Super Live in Japan, միայն Ճապոնիայում (2006)
* Live in Ukraine (2009)

## Չարթերում

## Ծանոթագրություններ

Կատեգորիա:2007 սինգլներ
Կատեգորիա:Քուին խմբի երգեր
Սանուկի

, Ճապոնիայի Կագավա պրեֆեկտուրայում գտնվող քաղաք։ Քաղաքի մակերեսը կազմում է 158,90 կմ², բնակչությունը կազմում է 50 709 մարդ (2014 թվականի օգոստոսի 1-ի տվյալներով), բնակչության խտությունը կազմում է 319,13 մարդ/կմ²։

## Աշխարհագրական դիրք
Քաղաքը տեղակայված է Սիկոկու կղզում, Սիկոկու շրջանի Կագավա պրեֆեկտուրայում։ Նրան սահմանակցում են Տակամացու, Հիգասիկագավա, Միմա, Ավա քաղաքները և Միկի, Սյոդոսիմա ավանները։

## Բնակչություն
Քաղաքի բնակչությունը կազմում է 50 709 մարդ (2014 թվականի օգոստոսի 1-ի տվյալներով), իսկ խտությունը՝ 319,13 մարդ/կմ².

## Սիմվոլիկա
Քաղաքը խորհրդանշող ծառը սոճին է, ծաղիկը՝ զարդենին։

## Ծանոթագրություններ

## Արտաքին հղումներ
* * Պաշտոնական կայք

Կատեգորիա:Ճապոնիայի քաղաքներ
Ամշտետտեն

**Ամշտետտեն** (), շրջանային կենտրոն Ավստրիայում՝ Ստորին Ավստրիայի վարչական շրջանում։

Գտնվում է Ամշտետտենի շրջանում։ Ունի 23 046 բնակչություն՝ 2005 թվականի դեկտեմբերի 31-ի տվյալներով։ Զբաղեցնում է 52,22 քմ² տարածք։

Պաշտոնական կոդը՝ *05 02*:

## Աշխարհագրություն
Ամշտետտենը տեղակայված է Լինցի (60կմ) և Վիեննայի (120կմ) միջև ընկած խճուղու վրա՝ Իբս և Ուրլ գետերի ափին, և Վիեննայից մինչև այնտեղ կարելի է արագընթաց գնացքով հասնել 70 րոպեում։

## Պատմություն
1805 թվականին քաղաքին կից տեղի ունեցավ ճակատամարտ՝ ֆրանսիական առաջնորդ Մյուրատի և ռուսական զորքերի միջև՝ Բագրատիոնի և Միլորադովիչի հրամանատարությամբ։

2008 թվականին քաղաքում բացվեց Յոզեֆ Ֆրիտցլի գործը։

2011 թվականին Ամշտետտենը իր պատվավոր քաղաքացիների ցանկից ջնջեց Ադոլֆ Հիտլերին (1938 թվականին ավստրիական շատ քաղաքներ Հիտլերին շնորհեցին պատվավոր քաղաքացու կոչում, բայց շուտով՝ Հիտլերի ռեժիմի անկումից հետո, գրեթե բոլորը չեղյալ հայտարարեցին այդ որոշումը։ Ամշտետտենը երկար ժամանակ մնում էր որպես բացառություն։

## Տեղական տնտեսություն
Դոկա ընկերությունը, որը կաղապարամածի միջազգային խոշոր արդյունաբերող/ներմուծող է, ունի իր գլխավոր շտաբները Ամշտետտենում։

## Եղբայր քաղաքներ
*  Ալսֆելդ (Գերմանիա)
*  Պերջինե-Վալսուգանա (Իտալիա)
*  Ռյուել-Սյուր-Տուվր (Ֆրանսիա, 1992 թվականից)
*  Պոդոլսկ (Ռուսաստան, 1995 թվականից)

## Ծանոթագրություններ

## Արտաքին հղումներ
* 
* Պաշտոնական էջ 

Կատեգորիա:Ստորին Ավստրիայի քաղաքներ
Կիսականոնավոր բազմանիստ

**Կիսականոնավոր բազմանիստեր**, տարբեր ուռուցիկ բազմանիստեր՝ որոնք կանոնավոր չլինելով, կրում են դրանց որոշ հատկությունները, օրինակ, բոլոր նիստերը հավասար են  կամ բոլոր նիստերը կանոնավոր բազմանկյուններ են, կամ ունեն որոշակի տարածական համաչափություններ։ Սահմանումը կարող է որոշակի ձևով փոփոխվել, բայց առաջին հերթին դրանք արքիմեդյան մարմիններն են։

## [[Արքիմեդես|Արքիմեդյան]] մարմիններ
**Արքիմեդյան մարմիններ,** երկու հատկությամբ օժտված ուռուցիկ բազմանիստեր․

* Բոլոր նիստերը, երկու կամ ավելի տիպի, կանոնավոր բազմանկյուններ են։ Եթե բոլոր բազմանկյունները մի տիպի են, ապա դա կանոնավոր բաղմանիստ է կամ պլատոնյան մարմին է։
* ցանկացած գագաթների զույգի համար գոյություն ունի բազմանիստի համաչափություն, այսինքն, շարժում, որ բերում է նույն բազմանիստին(մի գագաթը գալիս է մյուսի տեղը)։ Մասնավորապես՝ բոլոր բազմանիստ անկյունները գագաթներում հավասար են։

Կիսկանոնավոր բազմանիստեր առաջին անգամ կառուցել է Արքիմեդը, բայց աշխատանքները կորուստի են մատնվել։

## Կատալանյան մարմիններ
Արքիմեդյան մարմիններին նման մարմինները կոչվում են կատալանի մարմիններ, ունեն կոնգրուենտ նիստեր (կարող են վերադրվել շարժման, պտույտի կամ անդրադարձման շնորհիվ, համընկնելի են)։ Կատալանի մարմիններին հաճախ անվանում են նաև կիսականոնավոր բազմանիստեր, այդ դեպքում կիսականոնավոր են համարվում արքիմեդի և կատալանի մարմինները։ Արիմեդյան մարմինները կիսականոնավոր են այն իմաստով, որ նրանց նիստերը կանոնավոր բազմանկյուններ են, իսկ կատալանի մարմիններում նիստերը նույնն են, բայց կանոնավոր բազմանկյուններ չեն։ Երկու դեպքում էլ պահպանվում են տարածական համչափութայն տեսակներից մեկի պայմանները (քառանիստային, ութանիստային և քսանանիստային)։ Կիսականոնավոր է համարվում այն մարմինները, որոնցում բացակայում է հետևյալ հատկություններից (առաջին երկուսից) գոնե մեկը։

* Բոլոր նիստերը հանդիսանում են կանոնավոր բազմանկյուններ։
* Բոլոր նիստերը միանման են։
* Մարմինն ունի երեք համաչափություններից որևէ մեկը։

Արքիմեդյան մարմիններում բացակայում է երկրորդ հատկությունը, իսկ կատալանի մարմիններում բացակայում է առաջին հատկությունը, բայց երրորդ հատկությունը բոլորում պահպանվում է։

Գոյություն ունի 13 արքիմեդի մարմին, որից երկուսը (սրաքիթ խորանարդ և հարթաքիթ տասներուանիստ) հայելային համաչափություն չունեն, և ունեն աջ և ձախ ձևերը։ Համապատասխանաբար 13 կատալանի մարմին։

## Կիսականոնավոր բազմանիստերի ցանկ

## Այլ
Բացի արքիմեդի և կատալանի մարմինների,գոյություն ունի բազմանկյունների անվերջ շարք, որոնք հարում են կիսականոնավորներին (հավասար կողերով պրիզմաներ և հակապրիզմաներ)։

## Տես նաև
* Կանոնավոր բազմանիստ
* Աստղակերպ բազմանիստ
*Պրիզմա
* Հակապրիզմա

## Արտաքին հղումներ
* 
* Залгаллер В. А. Выпуклые многогранники с правильными гранями// Записки научных семинаров ЛОМИ. Том 2 -- 1966.

## Ծանոթագրություններ

Կատեգորիա:Երկրաչափություն
Բիկովեց

**Բիկովեց** (), քաղաք Մոլդովայում։ Գտնվում է Ստրաշենսկի շրջանում։ Քաղաքի կազմի մեջ է գտնվում նաև Ռասսվետ գյուղը։

## Արշարհագրություն
Բիկովեց քաղաքում է գտնվում Քիշնև-Ունգենի երկաթուղու կայարանը։

Կլիման հեմիբորեալ է։ Օդի տարեկան միջին ջերմաստիճանը կազմում է  °C։ Ամենատաքը հուլիս ամիսն է, երբ միջին ջերմաստիճանը հասնում է 23&nbsp;°C, իսկ ամենացուրտը դեկտեմբերն է՝  -7&nbsp;°C։ Մթնոլորտային տեղումների միջին տարեկան քանակությունը կազմում է 852 միլիմետր։ Ամենաշատ տեղումները թափվում են մայիսին՝ 105 միլիմետր, իսկ ամենաքիչը՝ հոկտեմբերին՝ 37 միլիմետր։

Բնակչությունը, ըստ 2014 թվականի տվյալների, կազմել է 1601 մարդ։

## Պատմություն
1969 թվականին բնակավայրում ապրում էր 2,2 հազար մարդ։ Մոլդովական Խորհրդային Սոցիալիստական Հանրապետության ժամանակ Բիկովեցը քաղաքատիպ ավան էր, որը գտնվում էր Կալարաշսկի շրջանում։ Այդ տարիներին քաղաքում գործում էին պահածոների գործարան և թռչնաֆաբրիկա։

Քաղաքի կարգավիճակ է ստացել 1952 թվականին։

## Հայտնի անձինք
* Իոն Դոսկա - խորհրդային և մոլդովացի շաշիստ։

## Ծանոթագրություններ

## Գրականություն
* 
* Ioniță Veaceslav : Ghidul orașelor din Republica Moldova/ Veaceslav Ioniță. Igor Munteanu, Irina Beregoi. - Chișinău,: TISH, 2004 (F.E.-P. Tipografia Centrală). 248 p. ISBN 9975-947-39-5

Կատեգորիա:1952 թվականին հիմնադրված բնակավայրեր
Կատեգորիա:Մոլդովայի բնակավայրեր
Կատեգորիա:Մոլդովայի քաղաքներ
Գինդեշտի

**Գինդեշտի** (), քաղաք Մոլդովայում։ Գտնվում է Ֆլորեշտիի շրջանում։

## Աշխարհագրություն
Գինդեշտի քաղաքը գտնվում է մայրաքաղաք Քիշնևից 113 կիլոմետր հյուսիս-արևմուտք, ինչպես նաև 12 կմ հեռավորության վրա է շրջկենտրոնից։ Քաղաքով է հոսում Ռեուտ գետը։ Այստեղով է անցնում Ռիբնիցա-Ֆլորեշտի-Բելցի երկաթուղին։

### Կլիմա
Կլիման հեմիբորեալ է։ Օդի տարեկան միջին ջերմաստիճանը կազմում է  °C։ Ամենատաքը հուլիս ամիսն է, երբ միջին ջերմաստիճանը հասնում է 24&nbsp;°C, իսկ ամենացուրտը դեկտեմբերն է՝  -7&nbsp;°C։ Մթնոլորտային տեղումների միջին տարեկան քանակությունը կազմում է 862 միլիմետր։ Ամենաշատ տեղումները թափվում են մայիսին՝ 114 միլիմետր, իսկ ամենաքիչը՝ հոկտեմբերին՝ 39 միլիմետր։

## Պատմություն
1956 թվականից մինչև 1992 թվականը քաղաքի անվանումը *Լենինսկի* էր։

Խորհրդային տարիներին այստեղ էր գտնվում Մոլդովայի ամենամեծ շաքարի գործարաններից մեկը, որի համար էլ ձևավորվել է այս քաղաքը 1956 թվականին։

## Բնակչություն
Բնակչությանը թիվն ըստ 2014 թվականի տվյալների կազմում է 1.649  մարդ։

## Հայտնի անձինք
* Վսևոլոդ Կոռոլյուկ - խորհրդային, ռուսական և մոլդովական ռոք երաժիշտ, կոմպոզիտոր։
* Պավել Կրուշևան - լրագրող, հրապարակախոս, սևհարյուրակային։

## Ծանոթագրություններ

## Գրականություն
* Ioniță Veaceslav : Ghidul orașelor din Republica Moldova/ Veaceslav Ioniță. Igor Munteanu, Irina Beregoi. - Chișinău,: TISH, 2004 (F.E.-P. Tipografia Centrală). 248 p. ISBN 9975-947-39-5

Կատեգորիա:1956 թվականին հիմնադրված բնակավայրեր
Կատեգորիա:Մոլդովայի բնակավայրեր
Կատեգորիա:Մոլդովայի քաղաքներ
Միխայիլ Աշվետիա

**Միխայիլ Ալեքոյի** **Աշվետիա** (, ), վրացի ֆուտբոլիստ, հարձակվող։

## Կարիերա
Քութայիսի ֆուտբոլի սան է։ Իր կարիերան սկսել է տեղի «Տորպեդո» ակումբում։ Հարձակվողի արդյունավետ խաղը, որը Վրաստանի առաջնության 54 խաղերում աչքի էր ընկել 55 խաղում, սկսել է գրավել արտասահմանյան ակումբների սելեկցիոների ուշադրությունը։ Ոչ լիարժեք երեք մրցաշրջանի ընթացքում Աշվետիան երկու անգամ խաղացել է Վլադիկավկազի «Ալանիա» և վրացական «Դինամո» ակումբներում։

Խաղացել է նաև արտասահմանում՝ դանիական «Կոպենհագեն» և գերմանական «Կառլ Ցեյս» ակումբներում։

2007 թվականի ամռանը պայմանագիր է կնքել Ռուսաստանի առաջին դիվիզիոնի «Անժի» ակումբի հետ, բայց սահմանափակումների պատճառով, որ դրել էր ՊՖԼ-ն ակումբի վրա, պաշտոնապես միացել է այդ թիմին 2008 թվականին։ Խփելով 17 գոլ՝ դարձել է տարվա լավագույն ռմբարկու ակումբում։ 2008 թվականի դեկտեմբերի 18-ին լքել է «Անժի» ակումբը պայմանագրի ժամկետն ավարտվելու պատճառով։

2009 թվականի սկզբին եղել է Բառնաուլի «Դինամո» ակումբում, բայց չի կարողացել ամրապնդել իր տեղը ակումբում և օգոստոսի 14-ին տեղափոխվել է «Նիժնի Նովգորոդ» ակումբ։

Հանդես գալով տարբոր առաջնություններում՝ կարողացել է աչքի ընկնել 194 գոլերով։ Վրաստանի հավաքականում անցկացրած 24 հանդիպումներում աչքի է ընկել հինգ գոլով։

## Ձեռքբերումներ
* Վրաստանի չեմպիոն (3) – 1998, 1999, 2001
* Ռուսաստանի չեմպիոն – 2004 
* Վրաստանի գավաթակիր – 2001
* Վրաստանի Սուպերգավաթի դափնեկիր – 1999
* Ռուսաստանի սուպերգավաթի դափնեկիր – 2005
* Համագործակցության գավաթի դափնեկիր – 2005
* Վրաստանի սուպերգավաթի խաղարկության եզրափակչի մասնակից – 1998

## Ծանոթագրություններ

## Արտաքին հղումներ
* 
* 
* Михаил Ашветия — в барнаульском «Динамо»: эксклюзивное интервью. // amic.ru

Կատեգորիա:Ալանիայի ֆուտբոլիստներ
Կատեգորիա:Դինամո Թբիլիսիի ֆուտբոլիստներ
Կատեգորիա:Լոկոմոտիվ Մոսկվայի ֆուտբոլիստներ
Կատեգորիա:Կոպենհագենի ֆուտբոլիստներ
Կատեգորիա:Նիժնի Նովգորոդի ֆուտբոլիստներ
Կատեգորիա:Ռոստովի ֆուտբոլիստներ
Կատեգորիա:Ռուբինի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Վրաստանի հավաքականի ֆուտբոլիստներ
Կատեգորիա:Վրացի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Անժիի ֆուտբոլիստներ
Կատեգորիա:Վրացի ֆուտբոլային մարզիչներ
Սերգեյ Բելոուսով (ֆուտբոլիստ)

**Սերգեյ Ալեքսանդրովիչ Բելոուսով** (, ), ռուսական ֆուտբոլիստ, «Մետալուրգ» (Լիպեցկ) ակումբի կիսապաշտպան։

## Կարիերա
2007 թվականին սկսել է խաղալ Ռամենսկոեի «Սատուրն» ակումբի կազմում, իր նորակուտը կատարել է 2009 թվականի հուլիսի 15-ին՝ մասնակցելով Ռուսաստանի գավաթի խաղարկության՝ «Լուչ Էներգիա» ակումբի դեմ խաղին։ 2009 թվականի ամռանը վարձավճարով տեղափոխվել է «Ժեմչուժինա-Սոչի», որի կազմում խաղացել է 2 տարի։ 2011 թվականին տեղափոխվել է մոսկովյան «Տորպեդո» ակումբ։ 2012 թվականի հունիսին տեղափոխվել է «Ռոստով» ակումբ։ Պրեմիեր լիգայում իր նորամուտը կատարել է «Վոլգայի» դեմ խաղում՝ հանդիպման 90-րդ րոպեին փոխարինելով Ալեքսանդր Շեշուկովին։ 2013 փետրվարին կես տարվա պայմանագրով տեղափոխվել է «Շիննիկ» ակումբ, ինչից հետո վերադարձել է «Ռոստով»։ Թիմերը նորից պայմանավորվել են վարձավճարի վերաբերյալ, և ֆուտբոլիստը 2013/14 մրցաշրջանն անցկացրել է «Շիննիկ» ակումբում։ 2014 թվականի ամռանը վարձավճարով տեղափոխվել է Սարատովի «Սոկոլ» ակումբ։ 2015 թվականի օգոստոսի 31-ին երկամյա պայմանագիր է կնքել Լիպեցկի «Մետալուրգ» ակումբի հետ։

## Ծանոթագրություններ

## Արտաքին հղումներ
* Ֆուտբոլիստի էջը «Շիննիկ» ակումբի կայքում
* Ֆուտբոլիստի էջը «Ռոստով» ակումբի պաշտոնական կայքում 

Կատեգորիա:Ռոստովի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տորպեդո Մոսկվայի ֆուտբոլիստներ
Դրոկիա

**Դրոկիա** (), քաղաք Մոլդովայում։ Դրոկիայի շրջանի կենտրոնն է։

## Անվան ստուգաբանություն
Քաղաքի անվանումն առաջացել է «*dropie»* բառից, որը նշանակում է նշանակում է արոս։

## Պատմություն
Առաջին անգամ Դրոկիայի մասին հիշատակվել է 1777 թվականին։

1830 թվականին Դրոկիան փոքր բնակավայր էր, որտեղ ապրում էր 25 ընտանիք։ 1847 թվականին այս բնակավայրում կառուցվում է առաջին արդյունաբերական ձեռնարկությունը՝ խաղողի վերամշակման գործարանը։ 1875 թվականին կառուցվեցին երկու ջրաղաց, որոնք աշխատում էին գոլորշիով։ Դրոկիայում արդյունաբերությունն առավել ընդլայնվեց 19-րդ դարի վերջին, երբ կառուցվեց Բելցի-Օկցինա երկաթուղին։

1954 թվականի սեպտեմբերի 3-ին Դրոկիան դարձավ քաղաքատիպ ավան, իսկ 1973 թվականի դեկտեմբերի 28-ին ստացավ քաղաքի կարգավիճակ՝ դառնալով ԽՍՀՄ-ի 2000-րդ քաղաքը։

1991 թվականին այստեղ ապրում էր 21,9 հազար բնակիչ։

Քաղաքի օրը նշվում է ամեն տարվա օգոստոսի 28-ին։

Ըստ 2014 թվականի տվյալների՝ այսօր Դրոկիայում բնակիչների թիվը կազմում է 13 150 մարդ։

## Տնտեսություն
Այսօր քաղաքում կան սննդի արդյունաբերության (պանիր, յուղ) և շինանյութերի գործարաններ։ Քաղաքի ծայրամասում կա շաքարի գործարան, որը պատկանում է գերմանական «Sudzuker-Moldova» կոնցեռնին։

## Աստվածածնի վերափոխման տաճար
Աստվածածնի վերափոխման տաճարը Մոլդովայի սուրբ վայրերից է։ Տաճարի որմնանկարները ստեղծել է ռումինացի նկարիչ Պետրե Ակիտենեն։ Տաճարը կառուցվել է 1988 թվականին․ շինարարությունը տևել է չորս տարի։

## Քույր քաղաքներ

## Ծանոթագրություններ

## Գրականություն
* Veaceslav Ioniță. Igor Munteanu, Irina Beregoi: *Ghidul orașelor din Republica Moldova* - Chișinău,: TISH, 2004 (F.E.-P. Tipografia Centrală). 248 p. ISBN 9975-947-39-5

## Արտաքին հղումներ
* Drochia Stadium on divizianationala.com 
* Weather in Drochia
* Bogdan Petriceicu Hasdeu High School Webpage 
* Drochia in Photos
* Meteo Moldova
* Drochia.md

Կատեգորիա:1777 թվականին հիմնադրված բնակավայրեր
Կատեգորիա:1973 թվականին հիմնադրված բնակավայրեր
Կատեգորիա:Մոլդովայի բնակավայրեր
Կատեգորիա:Մոլդովայի քաղաքներ
Լեոնիդ Բոև

**Լեոնիդ Օլեգովիչ Բոև** (, ), ռուս ֆուտբոլիստ, հարձակվող։

## Կարիերա
### Ակումբային
Ֆուտբոլով զբաղվել սկսել է հայրենիքում՝ Տուլայում։ 2002 թվականին ֆուտբոլային կրթությունը շարունակել է «Կրասնոդար-2000» ակումբի ֆուտբոլային դպրոցում, որտեղ 2004 թվականին սկսել է պրոֆեսիոնալ կարիերան և շարունակել մինչև 2007 թվականի հուլիսի 23-ը՝ այդ ընթացքում անցկացնելով 51 խաղ և խփելով 13 գնդակ։ 2007 թվականի հուլիսի 25-ին ընդգրկվել է «Կուբանի» հայտացուցակում, որի կազմում իր նորամուտը նշել է հուլիսի 29-ին՝ մասնակցելով «Մոսկվա» ակումբի դեմ տնային խաղին, որում «Կուբան» ակումբը հաղթել է 4:1 հաշվով։ «Կուբանի» հիմնական թիմում ընդհանուր առմամբ անցկացրել է 3 խաղ բարձրագույն դիվիզիոնում և մեկ խաղ Ռուսաստանի գավաթի խաղարկությունում, դրանից բացի «Կուբանի» երկրորդ կազմում մասնակցել է 9 խաղի և խփել է 2 գնդակ, և արդյունքում թիմը մրցաշրջանում զբաղեցրել է 3-րդ տեղը։ 2008 թվականի տեղափոխվել է «Գուբկին» ակումբ, որի կազմում, սակայն, անցկացրել է ընդամենը 1 խաղ, իսկ ակումբի հայտացուցակում ընդգրկվել է 3 ամսից պակաս՝ ապրիլի 14-ից մինչև հուլիսի 4-ը։ 2008 թվականի ամռանը վերադարձել է հարազատ «Կրասնոդար-2000», որի կազմում պաշտանապես խաղացել է մինչև օգոստոսի 28-ը՝ մինչև մրցաշրջանի ավարտն անցկացնելով 8 խաղ։ 2009 թվականի մարտի 30-ին ընդգրկվել է ակումբի հայտացուցակում 2009 թվականի մրցաշրջանի համար։ 2011 թվականի նոյեմբերի 4-ին պայմանագիր է կնքել նովոմոսկովյան «Խիմիկ» ակումբի հետ։ 2014 թվականի հուլիսին տեղափոխվել է Տուլայի «Արսենալ-2» ակումբ։

### Հավաքականում
2004-2005 թվականներին խաղացել է Ռուսաստանի պատանեկան հավաքականում։

## Ձեռքբերումներ
;Թիմային
* Պրեմիեր լիգայի երկրորդ կազմերի մրցաշարի բրոնզե մեդալակիր (1) – 2007 (*«Կուբան» ակումբ*)
;Անձնական
* ՊՖԼ Հույսի գավաթի խաղարկության լավագույն ռմբարկու – 2004 (*«Հարավ» տարածաշրջանի հավաքական, երկրորդ դիվիզիոն*)

## Կրթություն
* Կուբանի ֆիզիկական կուլտուրայի և սպորտի պետական համալսարան

## Ծանոթագրություններ

## Արտաքին հղումներ
* 
* 
* 
* 

Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի հարձակվողներ
Կատեգորիա:Կուբանի ֆուտբոլիստներ
Էստոնիայի ազգային պարկերի ցանկ

thumb|right|300px|Լահեմաա ազգային պարկ
**[[Էստոնիա]]յի ազգային պարկերի ցանկը** իր մեջ ընդգրկում է ազգային պարկերը, բնական արգելոցները և լանդշաֆտային արգելոցները (բնական պարկեր)։ Էստոնիայում առկա է 5 ազգային պարկ, 138 (կամ 144) բնական արգելոց և 151 լանդշաֆտային արգելոց, ինչպես նաև 116 (կամ 118) հսկվող տարածք և 537 այգի, որոնք համապատասխանում են էստոնական ԽՍՀ-ի հին ստանդարտներին։

## Ազգային պարկեր

## Բնական արգելոցներ

## Լանդշաֆտային արգելոցներ

## Ծանոթագրություններ

## Արտաքին հղումներ
* EELIS: Estonian Nature Information System  
* Estonian Environmental Registry  
* List of Estonian protected areas in the World Database on Protected Areas 
* Important bird areas of Estonia  (BirdLife International) 

Կատեգորիա:Էստոնիայի պահպանվող տարածքներ
Կատեգորիա:Ցանկեր:Էստոնիա
Շավկատ Աբդուսալամով

**Շավկատ Ֆազիլովիչ Աբդուսալամով** (, ), խորհրդային և ռուս նկարիչ, դերասան, գրող և ռեժիսոր։

## Կենսագրություն
Շավկատ Աբդուսալամովն ավարտել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտը (1966)։ Որպես բեմադրող նկարիչ աշխատել է Անդրեյ Տարկովսկու, Էլեմ Կլիմովի, Ալի Խամրաևի ֆիլմերում։ Կատարել է գլխավոր դերեր Խամրաևի «Տրիպտիխ», «Թիկնապահ» ֆիլմերում։ Առաջին անհատական ցուցահանդեսը տեղի է ունեցել 1972 թվականին, սակայն կարճ ժամանակ անց փակվել է նկարների կրոնական թեմատիկայի պատճառով։ Նրա նկարները պահվում են Տրետյակովի պատկերասրահում, Նենսի և Նորդոն Դոջեյների հավաքածուում Միացյալ Նահանգներում։ 2000 թվականին Աբդուսալամովի «Միաեղջյուր» վեպը (Անդրեյ Նեմզերի բնորոշմամբ՝ էպիկական առակ) ընդգրկվել է «Ռուսական Բուքեր» մրցանակի ընդլայնված ցուցակում։  2002 թվականին նկարիչը հանդես է եկել որպես ռեժիսոր` նկարահանելով «Արյունաջուր» () ֆիլմը։

Հարցին, թե Աբդուսալամովն իրեն ինչ է համարում՝ նկարիչ, գրող, թե ռեժիսոր, նա պատասխանել է․ «Ո՞վ ես հիմա ...Մարդ, որ սիրում է մարդկանց և կենդանիներին... Որը հասկանում է կենդանիներին և փորձում է հասկանալ մարդկանց...»:

Տոնինո Գուերրան (1920-2012), որը բազմիցս եղել է Մոսկվա և այցելել Շավկատ Աբդուսալամովին իր արվեստանոցում, բարձր է գնահատել նրա աշխատանքը և նրա կյանքի փիլիսոփայությունը։

## Ցուցահանդեսներ
2005 թվականի դեկտեմբերի 9-ից մինչև 2006 թվականին հունվարի 22-ը Պուշկինի անվան կերպարվեստի թանգարանում անցկացվել է Շավկատ Աբդուսալամովի աշխատանքների ցուցահանդեսը՝ «Տարածություն Շավկատ Ա» (), որի հետ թողարկվել է համանուն ալբոմը։

## Ֆիլմագրություն

;Նկարիչ
#1966 – Սպիտակ-սպիտակ արագիլներ ()
# 1966-1967 – Յուրաս Բրատչիկի կյանքն ու համբառնալը ()
#1971 – Ասք Ռոստամի մասին ()
#1974 – Ագոնիա
#1976 – Ասք Սիյավուշի մասին ()
#1979 – Ստալկեր (տիտրերում նշված չէ)
#1979 – Տրիպտիխ
#1979 – Թիկնապահ
#1983 – Տոթ ամառ Քաբուլում
#1987 – Հեռանալով մնում են
#1988 – Սմերչ
#1989 – Փոքրիկ մարդը մեծ պատերազմում
#2002 – Կոստրոմա
#2002 – Արյունաջուր ()
#2004 – Չորսը

;Դերասան
#1974 – Ագոնիա
#1979 – Տրիպտիխ
#1979 – Թիկնապահ – Ֆոտաբեկ (դերը հնչյունավորել է Օլեգ Յանկովսկին)
#1979 թվական – Տրիպտիխ
# 1979-1984 – Կրակե ճանապարհներ – Ումիդ
# 1987 – Լիազորված է հեղափոխությամբ
# 1989 – Փոքրիկ մարդը Մեծ պատերազմում
# 2004 – Չորսը
# 2007 – Երրորդ երկինք

;Սցենարիստ
# 2002 – Արյունաջուր (, Такваш կեղծանունով)

;Ռեժիսոր
# 2002 – Արյունաջուր (, Такваш կեղծանունով)

## Մատենագրություն
* 

## Ծանութագրություն

## Արտաքին հղումներ
* Линия жизни / Шавкат Абдусаламов / tvkultura.ru 
* Шавкат Абдусаламов в галерее современного искусства
* Шавкат Абдусаламов. Крик паровоза
* Пространство Шавкат.А
* Чудесный мир Шавката 
* Елена Широян. Узоры на ковре 
* Шавкат Абдусаламов в «Энциклопедии отечественного кино»
* 

Կատեգորիա:Ռուս նկարիչներ
Կատեգորիա:Ռուս դերասաններ
Կատեգորիա:Ռուս գրողներ
Կատեգորիա:Ռուս ռեժիսորներ
Կատեգորիա:21-րդ դարի դերասաններ
Կատեգորիա:Ռուս սցենարիստներ
Կատեգորիա:ՎԳԻԿ-ի շրջանավարտներ
Կատեգորիա:Սցենարիստներ այբբենական կարգով